Ме ягъ хIа ягъ э пуна хьуф 1994 исалас э. Ме ягъ шадвелдин бахтлувелдин ра бахтлу велдин ягъ э. Бахтт э гьер са инсандихъ учин хизан хьеб, чаб чиппин арайиъ нуьхIуьбат ай яшамиш хьеб. Бахтлу инсан э — хизанарин арайиъ бахттлу идеф. Хизанарин арайиъ э инсандикес хIаклу инсан вереф, нагагь ге хизанар чаб иджеттар ичин. Хизанарин арайиъ э вардиш вереф шиниквар инсанарин гъавурдиъи ай, чаб чиппин арайиъ дузвел ай, хIаф бициф ягIай хIа вереф.
Агъул райондин «Соцзащитайин» агъа идарайин гъилик ккея 265 ппара (хьибуйилас ппара ) шиникквар хъае хизанар, гьегисаъ ая 815 яшар бегьем дахьеттар; гебирикес 5 хизанар шиниквар — инвалидар хъаятар, ме идарайиъ кумак ицIанде аяттар; 43 хизан аманатин шиникквар аеттар; 59 шиникк, гебирикес 2 бабра дадра хъундава ятумар, 14 баб — дад хъудай шиникквар ухIаттар — 18 шиниккв.
УСЗНдиъ вахттуни, бегьем акьун ицIанде чиппин йин ккане кумак гиштин шиникквар ае хизанарис:
— гьер вазала шиниккдис ицIан пособи — 906 хизан, гебиригъ — 1804 шиниккв
— сагелай ицIан пул — шиниккв хебан бабар дадар кар даркьаттар — 25 хизанар -25 шиниккв.
— гьер вазала кар даркьая бабарис пул ицIан хизанар — 129, гисаъ ая 173 шиниккв.
— хье Дагъустандин Президентин Указилди сагелай пул йиная хизанар сад э аф.
— гьер вазала хулан экьубан пул ицIан хизанар (чиппис гьуркьа пул адаваттар, шиникквар ппара хъуеттар) — 242 хизанар.
Кумак бадалди чIукь пул ае хизанарис УСЗНдиас ицIанде кIеджар гьавайи смесар гъуянас са ис Iу ис хьастегьен, ппара шиникквар хъая пуна социальный степенди ес, вузариъна техникумариъ хураяттарис.
УСЗНдира ЦСОНдира хъай кумак аркьайчин даркьайчин алгъузуна аве ппара шиникквар аяттарис, читин арайиъ архьунае хизанарис сасра шиниккварихъ хъутурфан организацибрихъай.
УСЗН МО «Агъул район»